Public procurement notice: Contract Award Notice
Published: 2023-01-13
Buyer: Frederikssund Kommune
Country: DK
Contract type: Services
Procedure: Contract award without prior publication
CPV classification: 71000000 | 71210000 | 71311000: Civil engineering consultancy services | 71500000 | 71530000: Construction consultancy services
Estimated value: 3060000 DKK
Award criteria: Lowest price

Technical requirements: På baggrund af en kvalitetsvurdering foretaget af Slots- og Kulturstyrelsen i 2019 har Frederikssund Kommune taget initiativ til at få gennemført en opgradering af Willumsen Museum. Frederikssund Kommune har indledningsvis bedt Wohlert Arkitekter A/S og NIRAS A/S (tidl. Alectia) om at udarbejde en rapport, der i hovedtræk belyser de relevante nødvendige tiltag og udviklingsmuligheder.
Rapporten udarbejdet i 2020 omhandler sikring og indeklima samt en række bygningsmæssige tiltag, der sammen skal forbedre de nuværende funktioner og museets fremtidige muligheder. De bygningsmæssige tiltag vedrører særligt tilbygning af nyt magasin, udvidelse af billedskolen, ændret ankomst/indgang, billetsalg og butik, nyt køkken samt flere P-pladser. En bearbejdet udgave af rapporten har dannet grundlag for de fondsbevillinger, projektet har modtaget. Projektet er nu udbudt i totalentreprise, jf. udbudsbekendtgørelse 2023/S 005-007152.
Det kan oplyses, at der tidligere er indgået en kontrakt med Wohlert Arkitekter A/S om teknisk rådgivning og bistand vedrørende programmering og dispositionsforslag (frem til og med valg af totalentreprenør), jf. bekendtgørelse om indgåede kontrakter 2022/S 213-612111. Delydelsen bestod her i at fremstille tekniske projektmateriale til totalentrepriseudbuddet.
Nærværende bekendtgørelse om indgået kontrakt vedrører en kontrakt om teknisk rådgivning og bistand i form af såvel arkitektydelser som landskabsarkitektydelser efter valg af totalentreprenøren, jf. nærmere om totalentrepriseudbuddet omtalt i pkt. II.1.4 ovenfor. Kontrakten skal evt. overdrages til pågældende totalentreprenør.
For at sikre, at projektets oprindelige intentioner og allerede definerede succeskriterier fastholdes og efterleves, vurderes det væsentligt, at Wohlert Arkitekter A/S – med støtte fra BARA Land ApS på specifikke tekniske områder – også fremadrettet under såvel projekteringen som udførelsen tilknyttes projektet. Frederikksund Kommune har derfor indgået aftale med Wohlert Arkitekter A/S om teknisk rådgivning og bistand i henhold til ABR18 vedr. projektforslag, myndighedsprojekt, udførelsesprojekt, fagtilsyn, projektopfølgning, mangelgennemgang, aflevering og 1-års eftersyn. Det bemærkes, at de af kontrakten omfattede ydelser skal udføres for den senere udvalgte totalentreprenør efter gennemført totalentrepriseudbud.
Det kan supplerende oplyses, at Frederikssund Kommune vurderer, at også betingelserne i udbudslovens § 8, stk. 2, for at undtage delkontrakten er opfyldt, jf. nærmere nedenfor i pkt. IV.1.1.
Se ovenfor pkt. II.1.4) og II.2.4). Ordregiver kan tildele en delkontrakt uden at følge reglerne i udbudslovens afsnit II eller III, når betingelserne i udbudslovens § 8, stk. 2, er opfyldt. Det er Frederikssund Kommunes vurdering, at de kumulative betingelser for at undtage delkontrakten om arkitektrådgivningsydelser er opfyldt. Kontrakten har en sådan indholdsmæssig og tidsmæssig sammenhæng med det samlede projekt vedr. renoveringen af Willumsens Museum, som skal løses i totalentreprise, at den udgør en delkontrakt heraf. Det samlede projekt må således klassificeres som en offentlig bygge- og anlægskontrakt, idet dette er hovedformålet ved løsningen i totalentreprise. Hertil kommer, at delkontrakten er under den gældende tærskelværdi for bygge- og anlægsarbejder, jf. udbudslovens § 8, stk. 2, nr. 1, og den samlede værdi af undtagne delkontrakter overstiger ikke 20 % af den samlede værdi af alle delkontrakter, det påtænkte arbejde opdeles i, jf. udbudslovens § 8, stk. 2, nr. 2.
På baggrund af ovenstående er det Frederikssund Kommunes vurdering, at indgåelsen af kontrakten med Wohlert Arkitekter A/S i medfør af udbudslovens § 8, stk. 2, er sket i overensstemmelse med udbudsreglerne, og at kontrakttildelingen dermed ej heller udgør en direkte tildeling uden forudgående udbud. Frederikssund Kommune har dog på trods heraf valgt at indrykke bekendtgørelse om frivillig forudgående gennemsigtighed, jf. 2022/S 171-485573.
I tilfælde hvor ordregiveren forud for kontraktindgåelse har offentliggjort en bekendtgørelse i Den Europæiske Unions Tidende, hvoraf det fremgår, at ordregiveren agter at indgå kontrakt med en bestemt virksomhed, og denne bekendtgørelse indeholder en begrundelse for ordregiverens beslutning om at tildele kontrakten uden forudgående offentliggørelse af en udbudsbekendtgørelse i Den Europæiske Unions Tidende, og når kontrakten ikke er indgået inden udløbet af 10 kalenderdage regnet fra dagen efter den dag, hvor bekendtgørelsen er blevet offentliggjort, skal klage i forbindelse med ordregiverens beslutning om, at ordregiveren har til hensigt at indgå kontrakt med en bestemt virksomhed, være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiver har offentliggjort en bekendtgørelse om, at ordregiver har indgået en kontrakt, jf. lov om Klagenævnet for Udbud m.v. § 7, stk. 3 (loven kan hentes på www.retsinformation.dk). Klagen skal vedlægges et klagegebyr på 20.000 DKK.


Winner: Wohlert Arkitekter A/S
Award value: 3060000
Number of bids: 1